Vicepreședintele Camerei Deputaților, Nicolae Lucian Bode, a declarat că următorii zece ani sunt cruciali pentru România și pentru liberali. El a punctat că trebuie respins ferm extremismul, mai ales că acesta promovează o Europă divizată. În ceea ce privește viitorul țării, Nicolae Lucian Bode, vicepreședintele Camerei Deputaților, a evidențiat importanța accelerării dezvoltării și menținerea cursului Euroatlantic al României. El a subliniat că următorii 10 ani sunt esențiali pentru țară, deoarece va fi necesar să se accelereze dezvoltarea, să se mențină stabilitatea.
De asemenea, vicepreședintele Camerei Deputaților a adăugat că este important să se respingă ferm extremismul, mai ales că acesta promovează o Europă divizată și aspiră să ne excludă din comunitatea europeană, exprimându-și convingerea că un președinte al României provenit din Partidul Național Liberal ar fi capabil să conducă țara pe direcția corectă. El a subliniat importanța fiecărui vot în alegerile din 9 iunie, deoarece există motive și candidați demni de susținere.
„Dragi prieteni, următorii 10 ani sunt cruciali pentru România și pentru PNL. Dar, subliniez, sunt cruciali pentru România, va trebui să accelerăm dezvoltarea, să păstrăm cursul Euroatlantic al României și va mai trebui să facem ceva: Să respingem vehement extremismul. Și asta sper să facem pe 9 iunie. Să respingem extremismul care vrea o Europa dezmembrată, care ne vrea în afara Europei.
Eu cred că acest lucru este posibil și cred că doar un președinte dat de PNL poate ține cârma dreaptă în această țară și cred că el poate să fie Nicolae Ciucă”, a conchis vicepreședintele Camerei Deputaților, Nicolae Lucian Bode.